932.200

Lescha chantunala davart mesiras per interpresas en cas da direzza en connex cun l'epidemia da COVID-19 durant l'onn 2022 (Lescha chantunala davart cas da direzza COVID-19 2022, LCDir 22)

dals 20-04-2022 (versiun dals 01-01-2022)

Il Cussegl grond dal chantun Grischun,

sa basond sin l'art. 31 al. 1 e sin l'art. 18 da la Constituziun chantunala1), suenter avair gì invista da la missiva da la Regenza dals 22 favrer 2022,

concluda:

Object ed intent

Art.  1 1 Questa lescha regla l'execuziun da las mesiras per cas da direzza a favur da las interpresas   en   il   chantun   Grischun,   ch'èn   stadas   pertutgadas   spezialmain   da   las consequenzas   da   l'epidemia   da   COVID-19   pervia   da   la   natira   da   lur   activitad economica.

Premissas

Art.  2 1 Cun resalva da las divergenzas en quest artitgel valan las medemas premissas ch'il dretg federal prevesa per sustegnair las mesiras per cas da direzza dals chantuns a favur d'interpresas spezialmain pertutgadas.

2 I n'exista nagin dretg sin sustegn.

3 Per   la   perioda   decisiva   tenor   l'artitgel 4   po   la   Regenza   prevair   limitas   che   las interpresas ston cuntanscher per survegnir in sustegn.

Gener e dimensiun dal sustegn

Art.  3 1 Il gener e la dimensiun dal sustegn sa drizzan – cun resalva da l'alinea  2 – tenor las disposiziuns correspundentas dal dretg federal.

1) DG 110.100 * tabellas da las modificaziuns a la fin dal relasch

1

932.200

2 La Regenza po reducir la dimensiun dal sustegn en il rom da las limitas tenor l'artitgel 2 alinea 3.

Perioda decisiva

Art.  4 1 La Regenza fixescha la perioda decisiva, per la quala pon vegnir fatgs valair custs betg cuvrids u perditas.

Finanziaziun

Art.  5 1 Il   chantun   metta   a   disposiziun   ils   meds   finanzials   necessaris   per   finanziar   las mesiras   per   cas   da   direzza,   plus   ils   meds   finanzials   che   vegnan   duvrads   per l'execuziun.

Revocaziun da la garanzia da contribuziuns

Art.  6 1 La garanzia da contribuziuns po vegnir revocada dal tuttafatg u per part, sche:

a)

premissas, cundiziuns u pretensiuns tenor questa lescha u tenor il dretg federal na vegnan betg u betg pli observadas;

la Confederaziun na surpiglia – per motivs giustifitgads – betg sia part dal sustegn; u i vegnan fatgas faussas indicaziuns u i èn avant maun abus.

b)

c)

Elavuraziun da datas e secret d'uffizi

Art.  7 1 Ils uffizis ed ils posts chantunals cumpetents che dastgan elavurar datas persunalas ed infurmaziuns tenor il dretg federal, vegnan designads da la Regenza.

2 Terzas   persunas   incumbensadas   cun   l'execuziun   dastgan   elavurar   las   medemas datas   en   il   medem   rom   sco   ils   uffizis   ed   ils   posts   chantunals   cumpetents, uschenavant che quai è necessari per ademplir l'incumbensa.

3 Sa basond sin il consentiment da l'interpresa respectiva dat l'Administraziun da taglia als uffizis ed als posts cumpetents per l'execuziun sco er a terzas persunas incumbensadas cun l'execuziun invista da las datas fiscalas che vegnan duvradas per exequir questa lescha.

4 Per ils uffizis ed ils posts cumpetents per l'execuziun sco er per las terzas persunas incumbensadas cun l'execuziun vala il secret d'uffizi senza restricziuns.

Cumpetenzas

Art.  8 1 La Regenza designescha ils posts chantunals cumpetents per l'execuziun. Quests posts pon surdar incumbensas executivas a terzas persunas.

2 Il post cumpetent garantescha en cumpetenza exclusiva las contribuziuns, e quai independentamain da lur autezza. Las decisiuns èn definitivas.

3 Las decisiuns vegnan prendidas senza suttascripziun e vegnan communitgadas sin via electronica.

2

932.200

Execuziun

Art.  9 1 La Regenza fixescha ulteriuras prescripziuns per l'execuziun, sco particularmain ils termins   per   inoltrar   la   dumonda   u   las   indicaziuns   necessarias,   ils   documents necessaris,   ils   consentiments   e   las   confermas   che   ston   vegnir   inoltrads.   Ella   po delegar questa cumpetenza al post cumpetent.

2 Sin dumondas che na correspundan betg a las prescripziuns da la Regenza u dal post   cumpetent   e   che   vegnan   cunzunt   inoltradas   memia   tard   ubain   senza   las indicaziuns necessarias, senza ils documents necessaris, senza ils consentiments u senza las confermas, na vegni betg entrà.

3 La   Regenza   è   autorisada   da   fixar   reglas   che   daventan   necessarias   durant l'execuziun   currenta   da   las   mesiras   per   cas   da   direzza.   Ella   po   delegar   questa cumpetenza al post cumpetent.

Perditas da la svieuta durant l'onn 2021

Art.  10 1 Per sustegnair interpresas per las perditas ch'èn resultadas durant il quart quartal da l'onn   2021,   valan   las   disposiziuns   da   l'Ordinaziun   executiva   chantunala   davart mesiras per interpresas en cas da direzza en connex cun l'epidemia da COVID-19 dals 21 da schaner 20212).

Entrada en vigur e valaivladad

Art.  11 1 Questa lescha entra en vigur retroactivamain per il 1. da schaner 2022 e vala il pli ditg fin ils 31 da december 2031.

2) COVID-19-OECDir; CUL 2021-002

3

932.200

Tabella da las modificaziuns - tenor conclus

Conclus 20-04-2022

Entrada en vigur 01-01-2022

Element relasch

Modificaziun emprima versiun

Publicaziun en la CUL 2022-020

4

932.200

Tabella da las modificaziuns - tenor element

Element relasch

Conclus 20-04-2022

Entrada en vigur 01-01-2022

Modificaziun emprima versiun

Publicaziun en la CUL 2022-020

5